25. ΝΟΜΟΣ υπ’ αριθ. 1975 της 31 Δεκ. 1951/6 Ιαν. 1952 Περί εκδικάσεως των υπό του Γ΄/46 Ψηφίσματος και των Α.Ν. 509/47, 512/48, 516/48, και 773/1948 προβλεπομένων αδικημάτων εν περιπτώσει μη λειτουργίας Εκτάκτων Στρατοδικείων. Άρθρ.1.-1)Εφ’ όσον δια Βασιλικών Διαταγμάτων προκαλουμένων υπό των Υπουργών Δικαιοσύνης και Εθνικής Αμύνης και Εσωτερικών, ήθελε παύσει η λειτουργία των κατά το άρθρ. 215 του Στρατ. Ποινικού Κώδικος συνιστωμένων Εκτάκτων Στρατοδικείων οι εκ των συνδεδυασμένων διατάξεων του άρθρ. 7 του Α.Ν. 509/1947 «περί μέτρων Ασφαλείας του Κράτους κλπ.» και 11 του Γ΄/1946 Ψηφίσματος «περί εκτάκτων μέτρων αφορώντων την δημοσίαν τάξιν και ασφάλειαν» ανακύπτουσα αρμοδιότης των κατά το ψήφισμα της 16/29 Δεκ. 1924 ειδικών πενταμελών Εφετείων δια την ανάκρισιν και εκδίκασιν των υπό του αυτού ως άνω Α.Ν. 509/1947 προβλεπομένων αδικημάτων εκτείνεται καθ’ άπασαν την Επικράτειαν. Αδικήματα προβλεπόμενα υπό τεθεισών ή τεθησομένων τυχόν εν ισχύϊ ουσιαστικών διατάξεων του Γ΄/1946 Ψηφίσματος υπάγονται επίσης εις την αρμοδιότητα των ανωτέρω Ειδικών Πενταμελών Εφετείων. 2)Ως προς την προδικασίαν, την επ’ ακροατηρίω διαδικασίαν, τα ένδικα μέσα και την εκτέλεσιν των αποφάσεων των Ειδικών Πενταμελών Εφετείων, εφαρμόζονται: α)Αι διατάξεις του Κωδικ. Ποιν. Δικαίου εξαιρέσει των άρθρ. 285, 287 έως 304, 308 παρ. 2 και 6, 309 παρ. 2, 477 και 482. β)Αι υπό του Κ.Π.Δ. προσωρινώς διατηρηθείσα εν ισχύϊ διατάξεις του Γ/46 Ψηφίσματος εις ας παραπέμπει το άρθρ. 7 Α.Ν.509/47 και αι λοιπαί διατάξεις του αυτού Ψηφίσματος ή άλλων νόμων εις ους αύται αναφέρονται, εφ’ όσον δεν καταργούνται ή τροποποιούνται υπό του παρόντος νόμου. Επίσης οι υπό του Κ.Π.Δ. διατηρηθείσαι προσωρινώς εν ισχύϊ διατάξεις του Ψηφίσματος της 16 Δεκ. 1924. Ειδικώτερον δε α.1)Επί των αδικημάτων περί ων η παρ. 1 του παρόντος άρθρου εφαρμόζεται υποχρεωτικώς η διάταξις του άρθρ. 106 Κ.Π.Δ. μη απαιτουμένης αποφάσεως του Δικαστικού Συμβουλίου. β.2)Ο Εισαγγελεύς των Εφετών εν παντί σταδίω της ανακρίσεως δύναται να εισαγάγη τα αδικήματα του Α.Ν. 509/47 δι’ απ’ ευθείας κλήσεως, ενώπιον του Ειδικού Πενταμελούς Εφετείου εάν προέκυψαν αποχρώσαι ενδείξεις κατά την κρίσιν του, συμφωνήση δε προς τούτο και ο Πρόεδρος των Εφετών. Το κλητήριον θέσπισμα κοινοποιείται κατά τας διατάξεις του Κ.Π.Δ. Σελ. 128,08 -286Δικαίωμα προσφυγής δεν χορηγείται τω κατηγορουμένω. Ο Εισαγγελεύς των Εφετών έχει επίσης το δικαίωμα, συμφωνούντος και του Προέδρου των Εφετών, εάν ο δράστης συνελήφθη επ’ αυτοφώρω τελών την πράξιν, να παραπέμψη αυτόν αμέσως εις το ακροατήριον του Ειδικού Πενταμελούς Εφετείου εφαρμοζομένων των επί αυτοφώρων πλημμελημάτων ισχυουσών διατάξεων των άρθρ. 417 και επόμενα Κ.Π.Δ. και εάν έτι πρόκειται περί κακουργήματος. 3)Κατά των αποφάσεων του Δικαστηρίου των Εφετών ουδέν ένδικον μέσον συγχωρείται ούτε επανάληψις της διαδικασίας επιτρέπεται. Επιτρέπεται μόνον αίτησις ακυρώσεως αυτής συμφώνως τω άρθρ. 341 Κ.Π.Δ. δια τον επί πλημμελήματι κατηγορούμενον. 4)Η καταδίκη δια παράβασιν του Α.Ν. 509 πλην των υπό τούτου προβλεπομένων εν γένει καθ’ όλου συνεπειών, συνεπάγεται και τας παρεπομένας ποινάς των άρθρ. 59 και επόμενα Π. Νόμου συμφώνως προς τας διατάξεις αυτών. 5)Η μετατροπή της ποινής εις χρηματικήν απαγορεύεται. Επιτρέπεται όμως η υφ’ όρον απόλυσις κατά το άρθρ. 105 Π.Κ. καταργουμένης της υπό στοιχείον β΄ παρ. 1 άρθρ. 15 διατάξεως του Γ/46 Ψηφίσματος. 6)Τα κατά το άρθρ. 7 παρ. 2 του Α.Ν. 509 δικαιώματα των Στρατοδικείων όπως αναστέλλουν υφ’ όρον τας ποινάς φυλακίσεως ή μετατρέπουν ταύτας εις ποινάς εκτοπίσεως κατά την κρίσιν των ανήκουν και εις τα Πενταμελή Εφετεία. 7)Δια την ανάκρισιν και εκδίκασιν των υπό του Α.Ν. 509/1947, προβλεπομένων αδικημάτων, εφ’ όσον οι υπαίτιοι είναι στρατιωτικοί εν γένει, ανήκοντες εις τον Στρατόν Ξηράς, την Χωροφυλακήν, το Ναυτικόν, την Αεροπορίαν, το Λιμενικόν Σώμα και το Σώμα Φαροφυλάκων, αρμόδια τυγχάνουσιν αντιστοίχως τα Διαρκή Στρατοδικεία, το Διαρκές Στρατοδικείον Αεροπορίας και το Διαρκές Ναυτοδικείον, εφαρμοζομένων και των λοιπών περί τούτων ισχυουσών διατάξεων. Εν περιπτώσει συμμετοχής εις τα περί ων πρόκειται αδικήματα Στρατιωτικών περί ων ανωτέρω και ιδιωτών, αρμόδια δια την ανάκρισιν και εκδίκασιν των αδικημάτων τούτων είναι, αποκλειστικώς, τα ως άνω διαρκή Στρατιωτικά Δικαστήρια δι’ άπαντας τους συμμετόχους. Η μεταξύ των Δικαστηρίων τούτων αρμοδιότης ρυθμίζεται εκ της κατά τας διατάξεις του Στρατ. Ποιν. Κώδικος δωσιδικίας των συμμετόχων Στρατιωτικών. 8.Δ.α.25 Αδικήματα κατά της δημοσίας ασφαλείας Δύναται εν τούτοις δια Β.Δ/τος προκαλουμένου υπό των Υπουργών Δικαιοσύνης, Εθνικής Αμύνης και Εσωτερικών να ορισθή, όπως εν τη περιπτώσει ταύτη συμμετοχής εις αδικήματα προβλεπόμενα υπό του Α.Ν. 509/1947 στρατιωτικών και ιδιωτών, οι συμμέτοχοι χωρίζονται και οι μεν στρατιωτικοί υπάγονται εις τα κατά τ’ ανωτέρω Στρατιωτικά Δικαστήρια οι δε ιδιώται εις τα πενταμελή εφετεία. Άρθρ.2.-Μετά την συμφώνως προς την παράγραφον 1 του προηγουμένου άρθρου παύσιν της λειτουργίας των Εκτάκτων Στρατοδικείων, τα υπό του Α.Ν. 773/48 «περί τιμωρίας της κλοπής και υπεξαιρέσεως στρατιωτικών πραγμάτων κλπ.» προβλεπόμενα αδικήματα, ανακρίνονται και εκδικάζονται συμφώνως προς τας κάτωθι διακρίσεις: α)Στρατιωτικοί μόνοι υπαίτιοι, υπάγονται εις το Στρατιωτικόν Δικαστήριον εις ο ούτοι κατά τας διατάξεις του Στρατ. Ποιν. Κώδικος δωσιδικούσι. β)Συμμέτοχοι Στρατιωτικοί και ιδιώται, υπάγονται εις το Στρατιωτικόν Δικαστήριον εις ο κατά τας ιδίας διατάξεις του Στρατ. Ποιν. Κώδικος δωσιδικούσιν οι συμμέτοχοι Στρατιωτικοί. γ)Ιδιώται, μόνοι υπαίτιοι υπάγονται εις το εν άρθρ. 1 παρ. 1 του παρόντος Νόμου Δικαστήριον. Άρθρ.3.-Τα υπό των Α. Νόμων 512/1948 «περί μέτρων ασφαλείας των Εταιρειών κλπ. κοινής ωφελείας» και 516/1948 «περί ελέγχου νομιμοφροσύνης των δημοσίων υπαλλήλων και υπηρετών» προβλεπόμενα αδικήματα, εν περιπτώσει μη λειτουργίας Εκτάκτων Στρατοδικείων υπάγονται εις την αρμοδιότητα των κοινών Ποινικών Δικαστηρίων. Άρθρ.4.-1.Εκκρεμείς υποθέσεις παραβάσεων των εν τοις προηγουμένοις άρθροις μνημονευομένων Α. Νόμων εκκρεμείς ενώπιον Εκτάκτων Στρατοδικείων, μετά την παύσιν της λειτουργίας αυτών, διαβιβάζονται εις τας κατά τα αυτά ως άνω άρθρα αρμόδιας Δικαστικάς Αρχάς. 2.Επί των υποθέσεων τούτων η διαδικασία συνεχίζεται αφ’ ου σημείου διεκόπη. Η παραπεμπτική διαταγή επέχει θέσιν πρωτοδίκου βουλεύματος εφαρμοζομένων εν γένει των εν άρθρ. 1 του παρόντος και ειδικώτερον των εν παρ. 2 στοιχείον α΄ διαταγμάτων. Ο Εισαγγελεύς Εφετών εισάγων την υπόθεσιν εις το Πενταμελές Εφετείον κοινοποιεί κλητήριον θέσπισμα τω κατηγορουμένω. Αι λοιπαί υποθέσεις αποστέλλονται εις την ανάκρισιν. Αι ενεργηθείσα δικαστικαί πράξεις παραμένουσιν έγκυροι. Άρθρ.5.-Εις περίπτωσιν καθ’ ην δι’ οιονδήποτε λόγον ήθελον κατά τας κειμένας διατάξεις επανασυσταθή Έκτακτα Τοπικά Στρατοδικεία, δύντανται δια Β. Διατάγματος προκαλουμένου υπό των Υπουργών Δικαιοσύνης, Εθνικής Αμύνης και Εσωτερικών να διατηρηθώσιν εν ισχύϊ εν όλω ή εν μέρει αι διατάξεις του παρόντος Νόμου. Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Ο παρών Νόμος ψηφισθείας υπό της Βουλής και παρ’ Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους. 